KOMISIJOS SPRENDIMAS
2004 m. gruodžio 23 d.
dėl Vyresniųjų darbo inspektorių komiteto narių skyrimo darbo kadencijai
(2004/906/EB)
EUROPOS BENDRIJŲ KOMISIJA,
atsižvelgdama į 1995 m. liepos 12 d. Komisijos sprendimą 95/319/EB, įsteigiantį Vyresniųjų darbo inspektorių komitetą (1), ypač į jo 5 straipsnį,
atsižvelgdama į 2004 m. balandžio 27 d. Komisijos sprendimą C/2004/1542 (2),
atsižvelgdama į dešimties naujųjų valstybių narių pateiktą kandidatų sąrašą,
kadangi:
(1)
Šio sprendimo 5 straipsnio 1 dalyje numatyta, kad Komitetą sudaro du atstovai iš kiekvienos valstybės narės.
(2)
Šio sprendimo 5 straipsnio 2 dalyje numatyta, kad Komiteto narius valstybių narių siūlymu skiria Komisija.
(3)
5 straipsnio 3 dalyje numatyta, kad Komiteto narių kadencija trunka trejus metus, ir jų paskyrimas gali būti atnaujinamas. Tačiau kadangi dabartinė Komiteto narių kadencija baigiasi 2006 m. gruodžio 31 d., narius iš dešimties naujųjų valstybių narių reikia skirti kadencijai, kuri baigiasi tą pačią dieną.
(4)
2004 m. gegužės 1 d. į Europos Sąjungą įstojus naujosioms valstybėms narėms, ir remiantis iš jų gautais pasiūlymais pagal minėtą Sprendimo 95/319/EB 5 straipsnį, Komisija turi skirti Komiteto narius, kurie atstovautų naująsias valstybes nares 2004 m. gegužės mėn. - 2006 m. gruodžio mėn. laikotarpiu,
PRIEMĖ ŠĮ SPRENDIMĄ:
Vienintelis straipsnis
Šio sprendimo priede išvardyti asmenys paskirti Vyresniųjų darbo inspektorių komiteto (SLIC) atstovais 2004 m. gegužės 1 d. - 2006 m. gruodžio 31 d. laikotarpiui.
Priimta Briuselyje, 2004 m. gruodžio 23 d.